sukhrobnurali/uzbek-legal-corpus huggingface dataset:
BOLALAR MUSIQA VA SANʼAT MAKTABLARI XODIMLARI MEHNATIGA HAQ TOʻLASHNI TAKOMILLASHTIRISH TOʻGʻRISIDA
(resolution, 2016-12-31)

Oʻzbekiston Respublikasi Prezidentining “Oʻzbekiston Respublikasining 2012-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2011-yil 30-dekabrdagi PQ-1675-son qaroriga muvofiq hamda bolalar musiqa va sanʼat maktablari oʻqituvchilari, konsertmeysterlari va rahbar xodimlari mehnatini qoʻshimcha ravishda ragʻbatlantirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Oʻzbekiston Respublikasining 2012-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2011-yil 30-dekabrdagi PQ-1675-son qaroriga muvofiq bolalar musiqa va sanʼat maktablari oʻqituvchilari, konsertmeysterlari va rahbar xodimlari mehnatiga haq toʻlashning bazaviy tarif stavkalari 2012-yil 1-yanvardan boshlab ularning pedagogik yuklamasi 10 foizga koʻpaytirilishi bilan bir vaqtda oʻrtacha 20 foizga oshirilganligi maʼlumot uchun qabul qilinsin. 2. Bolalar musiqa va sanʼat maktablari oʻqituvchilari va konsertmeysterlariga pedagogik yuklama: boshlangʻich sinflar oʻqituvchilari va konsertmeysterlariga — haftasiga 24 soat; yuqori sinflar oʻqituvchilari va konsertmeysterlariga — haftasiga 20 soat etib belgilansin. 3. Oʻzbekiston Respublikasi Xalq taʼlimi vazirligi: Oʻzbekiston Respublikasi Mehnat va aholini ijtimoiy muhofaza qilish vazirligi bilan birgalikda bir hafta muddatda bolalar musiqa va sanʼat maktablari oʻqituvchilari, konsertmeysterlari va rahbar xodimlari mehnatiga haq toʻlashning bazaviy tarif stavkalarining yangi miqdorlarini belgilangan tartibda tasdiqlasin; bolalar musiqa va sanʼat maktablari oʻqituvchilari va konsertmeysterlari tarifikatsiyasiga oʻzgartirishlarning oʻz vaqtida kiritilishini taʼminlasin; manfaatdor vazirliklar va idoralar bilan birgalikda bir oy muddatda idoraviy normativ-huquqiy hujjatlarni ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N.Aripov zimmasiga yuklansin.
OʻZBEKISTON RESPUBLIKASIDA AKKREDITATSIYA QILINGAN XORIJIY DAVLATLAR DIPLOMATIK VAKOLATXONALARI VA KONSULLIK MUASSASALARI, ShUNINGDEK ULARGA TENGLAShTIRILGAN TAShKILOTLAR XODIMLARIGA NISBATAN YOʻL HARAKATI QOIDALARINI BUZGANLIK UChUN MAʼMURIY JAVOBGARLIK ChORALARINI QOʻLLASh HAQIDAGI YOʻRIQNOMAGA OʻZGARTISh KIRITISh TOʻGʻRISIDA
(resolution, 2012-04-26)

1. Oʻzbekiston Respublikasi Tashqi ishlar vazirligi, Ichki ishlar vazirligi va Oliy sudining 2012-yil 13-fevraldagi 7, 5 va 22-sonli qarori (roʻyxat raqami 2338, 2012-yil 13-mart) (Oʻzbekiston Respublikasi qonun hujjatlari toʻplami, 2012-yil, 11-son, 121-modda) bilan tasdiqlangan Oʻzbekiston Respublikasida akkreditatsiya qilingan xorijiy davlatlar diplomatik vakolatxonalari va konsullik muassasalari, shuningdek ularga tenglashtirilgan tashkilotlar xodimlariga nisbatan yoʻl harakati qoidalarini buzganlik uchun maʼmuriy javobgarlik choralarini qoʻllash haqidagi yoʻriqnomaning 4-bandi sakkizinchi xatboshidagi “diplomatik vakolatxona boshligʻining transport vositasi bundan mustasno” soʻzlari “CMD”, “D”, “UN” va “X” seriyali davlat roʻyxatidan oʻtkazish raqam belgilari boʻlgan transport vositalari bundan mustasno” soʻzlari bilan almashtirilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
TIBBIYOT MUASSASALARINI YuQORI TEXNOLOGIYALI TIBBIY ASBOB-USKUNALAR BILAN JIHOZLASh UChUN YaPONIYA HUKUMATINING GRANTINI OʻZ VAQTIDA VA SAMARALI AMALGA OShIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Yaponiya Hukumatining tibbiy muassasalarni yuqori texnologiyali tibbiy asbob-uskunalar bilan jihozlash uchun ajratilgan grantidan samarali foydalanish chora-tadbirlari toʻgʻrisida” 2012-yil 1-fevraldagi PQ-1695-son qarorini bajarish yuzasidan Vazirlar Mahkamasi qaror qiladi: 1. Quyidagilar: Yaponiyaning Oʻzbekiston Respublikasidagi Elchixonasining 2012-yil 7-fevraldagi notasiga muvofiq Yaponiyada ishlab chiqarilgan yuqori texnologiyali tibbiy asbob-uskunalarni yetkazib berish uchun Yaponiya Hukumati tomonidan Oʻzbekiston Respublikasiga beriladigan maqsadli grantning aniqlashtirilgan miqdori Yaponiyadagi moliyaviy vaziyat tufayli ilgari rejalashtirilgan 300 mln Yaponiya yeni (3,9 mln AQSh dollariga teng) oʻrniga 250 mln Yaponiya yenini (3,0 mln AQSh dollariga teng) tashkil etishi; 2012-yil 20-martda Yaponiyada ishlab chiqarilgan yuqori texnologiyali tibbiy asbob-uskunalarni yetkazib berish uchun maqsadli grant berish boʻyicha Oʻzbekiston Respublikasi Hukumati bilan Yaponiya Hukumati oʻrtasida Ayirboshlash notalari imzolanganligi maʼlumot uchun qabul qilinsin. 2. Oʻzbekiston Respublikasi Sogʻliqni saqlash vazirligi Tashqi iqtisodiy aloqalar, investitsiyalar va savdo vazirligi bilan birgalikda imzolangan Ayirboshlash notalari qoidalarini zarur tarzda ijro etish boʻyicha zarur tadbirlarni amalga oshirsin. 3. Oʻzbekiston Respublikasi Tashqi iqtisodiy faoliyat milliy banki Yaponiya Hukumatining granti mablagʻlari hisobiga hisob-kitoblar boʻyicha operatsiyani amalga oshiruvchi xizmat koʻrsatuvchi bank etib belgilansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N.Aripov zimmasiga yuklansin.
TIJORAT BANKLARIDA KORPORATIV BOShQARUV TOʻGʻRISIDAGI NIZOMGA QOʻShIMChALAR KIRITISh HAQIDA
(resolution, 2020-10-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda) qonunlari va Oʻzbekiston Respublikasi Prezidentining 2010-yil 26-noyabrdagi PQ-1438-son “2011 — 2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting koʻrsatkichlariga erishishning ustuvor yoʻnalishlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 48-son, 442-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 2000-yil 24-iyunda 472-son bilan tasdiqlangan “Tijorat banklarida korporativ boshqaruv toʻgʻrisida”gi nizomga (roʻyxat raqami 943, 2000-yil 5-iyul) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 13-son) ilovaga* muvofiq qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Oʻzbekiston Respublikasi Fuqarolik kodeksining 477-moddasiga oʻzgartish kiritish toʻgʻrisida
(code, 2012-04-20)

1-modda. Oʻzbekiston Respublikasining 1995-yil 21-dekabrda qabul qilingan 163–I-sonli va 1996-yil 29-avgustda qabul qilingan 256–I-sonli qonunlari bilan tasdiqlangan Oʻzbekiston Respublikasining Fuqarolik kodeksi (Oʻzbekiston Respublikasi Oliy Majlisining Axborotnomasi, 1996-yil, 2-songa ilova, № 11-12; 1997-yil, № 2, 56-modda, № 9, 241-modda; 1998-yil, № 5-6, 102-modda; 1999-yil, № 1, 20-modda, № 9, 229-modda; 2001-yil, № 1-2, 23-modda, № 9-10, 182-modda; 2002-yil, № 1, 20-modda, № 9, 165-modda; 2003-yil, № 1, 8-modda, № 5, 67-modda; 2004-yil, № 1-2, 18-modda, № 5, 90-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 154-modda, № 9, 494, 498-moddalar; 2007-yil, № 1, 3, 5-moddalar, № 4, 156, 164-moddalar, № 8, 367-modda, № 9, 416-modda, № 12, 598, 608-moddalar; 2008-yil, № 4, 192-modda, № 12, 640-modda; 2009-yil, № 9, 337-modda; 2010-yil, № 9, 335, 337, 340-moddalar; 2011-yil, № 12/2, 363, 364, 365-moddalar) 477-moddasining birinchi qismi quyidagi tahrirda bayon etilsin: “Energiya taʼminoti shartnomasi boʻyicha majburiyatlar bajarilmagan yoki lozim darajada bajarilmagan hollarda, energiya bilan taʼminlovchi tashkilot shu tufayli yetkazilgan zararning, abonent esa yetkazilgan haqiqiy zararning oʻrnini qoplashi shart”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISH VA QOʻSHIMCHALAR KIRITISH, SHUNINGDEK BAʼZI QARORLARINI OʻZ KUCHINI YOʻQOTGAN DEB HISOBLASH TOʻGʻRISIDA (OʻZBEKISTON RESPUBLIKASI VAZIRLAR MAHKAMASINING “TOSHKENT SHAHRI VA TOSHKENT VILOYATIDA DOIMIY PROPISKA QILINISHI LOZIM BOʻLGAN SHAXSLAR OʻZBEKISTON RESPUBLIKASI FUQAROLARI TOIFALARINING ROʻYXATI TOʻGʻRISIDA”GI OʻZBEKISTON RESPUBLIKASI QONUNINI AMALGA OSHIRISH CHORA-TADBIRLARI HAQIDA” 2012-YIL 16-FEVRALDAGI 41-SON QARORI)
(law, 2025-05-22)

Oʻzbekiston Respublikasi fuqarolarini Toshkent shahri va Toshkent viloyatida doimiy propiska qilish va turgan joyi boʻyicha hisobga olish, chet el fuqarolari hamda fuqaroligi boʻlmagan shaxslarni doimiy va vaqtincha propiska qilish tartibini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 2. Vazirlar Mahkamasining “Davlat uy-joy fondini xususiylashtirish toʻgʻrisida” Oʻzbekiston Respublikasi Qonunining qabul qilinishi munosabati bilan normativ hujjatlarni tasdiqlash toʻgʻrisida” 1994-yil 4-apreldagi 180-son qaroriga (Oʻzbekiston Respublikasi QT, 1994-y., 4-son, 20-modda) 1-ilovada: a) 4-banddagi “Oʻzbekiston Respublikasi fuqarolari va boshqa davlatlarning fuqarolari, shu jumladan MDH qatnashchilari boʻlgan davlatlarning fuqarolari va” soʻzlari “Oʻzbekiston Respublikasi fuqarolari, chet el fuqarolari va” soʻzlari bilan almashtirilsin; 4. Vazirlar Mahkamasining “Xorijiy fuqarolarning va fuqaroligi boʻlmagan shaxslarning Oʻzbekiston Respublikasiga kelishlari, ketishlari, bu yerda boʻlishlari va tranzit oʻtishlari tartibi toʻgʻrisida” 1996-yil 21-noyabrdagi 408-son qarorida: a) 1-ilovaning 1-bandidagi “shu jumladan MDH qatnashchilari boʻlgan davlatlar fuqarolari” soʻzlari chiqarib tashlansin; 1. Vazirlar Mahkamasining “Toshkent shahrida uy-joy sotib olishni tartibga solishga doir qoʻshimcha chora-tadbirlar toʻgʻrisida” 2004-yil 16-dekabrdagi 586-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2010-yil 12-iyuldagi 145-son qarori (Oʻzbekiston Respublikasi QT, 2010-y., 7-son, 36-modda).
SANOAT TARMOQLARI KORXONALARINING MAʼNAVIY ESKIRGAN VA YEYILGAN ASBOB-USKUNALARINI JADAL YANGILASHGA DOIR QOʻSHIMCHA CHORA-TADBIRLARI TOʻGʻRISIDA
(resolution, 2024-12-23)

2011-yilda vazirliklar va xoʻjalik birlashmalari tarkibiga kiradigan 418 ta yirik sanoat korxonasida texnologik asbob-uskunalarning texnik auditini oʻtkazish natijasida 161,4 mingta asbob-uskuna tekshirib chiqildi, ulardan asbob-uskunalarning 30 foizi yangilashni yoki 2012 — 2014-yillarda va keyingi yillarda foydalanishdan chiqarishni talab etadi. Korxonalarda zamonaviy va jahon darajasida muvaffaqiyatli sinab koʻrilgan texnologiyalarni jadal joriy etish orqali ishlab turgan korxonalarning ishlab chiqarish quvvatlarini modernizatsiya qilishni davom ettirish va respublikaning sanoat salohiyatini mustahkamlash maqsadida Vazirlar Mahkamasi qaror qiladi: 4. Shunday tartib belgilansinki, unga muvofiq oʻtkazilgan texnik audit natijasida aniqlangan hisobdan chiqariladigan maʼnaviy eskirgan va yemirilgan texnologik asbob-uskunalar hamda jihozlardan hosil boʻladigan qora metallar parchalari faqat “Oʻzmetkombinat” ochiq aksiyadorlik jamiyati boʻlinmalariga shartnomaviy narx boʻyicha sotiladi, tushgan mablagʻlar zamonaviy asbob-uskunalar sotib olishga maqsadli yoʻnaltiriladi. 5. Asosiy vositalarni tugatish natijasida olingan qora va rangli metallarni sotishdan tushgan daromadlarga amaldagi qonun hujjatlariga muvofiq soliqlar solinmasligi hamda davlat maqsadli jamgʻarmalariga majburiy ajratmalar ajratilmasligi maʼlumot uchun qabul qilinsin. 6. Tijorat banklariga ushbu qarorga 2, 2a va 2b-ilovalarga muvofiq foydalanishdan chiqariladigan asbob-uskunalar oʻrniga yangi texnologik asbob-uskunalar sotib olish uchun sanoat korxonalariga uzoq muddatli kreditlar ajratish tavsiya qilinsin. 7. Oʻzbekiston Respublikasi Iqtisodiyot vazirligi va Moliya vazirligi 2013-yil va keyingi yillar uchun Investitsiya dasturini shakllantirishda Manzilli roʻyxatga sanoat tarmoqlari korxonalarining maʼnaviy eskirgan va yeyilgan asbob-uskunalarini zamonaviy, jahon darajasida sinovdan oʻtgan asbob-uskunalar bilan almashtirgan holda yangilash loyihalari kiritilishini nazarda tutsinlar. 8. Vazirliklar, xoʻjalik birlashmalari va sanoat korxonalari har yili hisobot oyidan keyingi oyning 5-kunigacha boʻlgan muddatda maʼnaviy eskirgan va yeyilgan asbob-uskunalarni zamonaviy, jahon darajasida sinovdan oʻtgan asbob-uskunalar bilan almashtirgan holda yangilash toʻgʻrisida Oʻzbekiston Respublikasi Iqtisodiyot vazirligiga axborot taqdim etsinlar. 9. Oʻzbekiston Respublikasi Iqtisodiyot vazirligi har chorakda hisobot beriladigan chorakdan keyingi oyning 10-kunigacha maʼnaviy eskirgan va yeyilgan asbob-uskunalarni zamonaviy, jahon darajasida sinovdan oʻtgan asbob-uskunalar bilan almashtirgan holda yangilash toʻgʻrisidagi tahliliy maʼlumotlarni tahlil qilish va natijalarni Oʻzbekiston Respublikasi Vazirlar Mahkamasi komplekslari majlislarida koʻrib chiqish uchun Oʻzbekiston Respublikasi Vazirlar Mahkamasiga taqdim etsin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov va Oʻzbekiston Respublikasi Bosh vazirining oʻrinbosarlari zimmasiga yuklansin.
YUQORI ChASTOTALI QURILMALARNING RUXSAT BERUVChI HUJJATLARINI RASMIYLAShTIRISh, QURILMALARNI ROʻYXATGA OLISh VA ULARNING TEXNIK PARAMETRLARINI OʻLChAShNI OʻTKAZISh TARTIBI TOʻGʻRISIDA YOʻRIQNOMAGA OʻZGARTIRIShLAR KIRITISh HAQIDA
(order, 2021-12-03)

Oʻzbekiston Respublikasining “Radiochastotalar spektri toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1999-y., 1-son, 16-modda) va Oʻzbekiston Respublikasi Vazirlar Mahkamasining 2004-yil 7-maydagi 215-son “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2004-yil, 19-son, 220-modda) hamda 2011-yil 17-oktabrdagi 283-son “Byurokratik toʻsiqlarni bartaraf etish va ruxsat berish tartibotlarini amalga oshirishda davlat boshqaruv funksiyalarini qisqartirishga doir qoʻshimcha chora-tadbirlar toʻgʻrisida”gi qarorlariga (Oʻzbekiston Respublikasi qonun hujjatlari toʻplami, 2011-yil, 42-son, 454-modda) muvofiq buyuraman: 1. Yuqori chastotali qurilmalarning ruxsat beruvchi hujjatlarini rasmiylashtirish, qurilmalarni roʻyxatga olish va ularning texnik parametrlarini oʻlchashni oʻtkazish tartibi toʻgʻrisida yoʻriqnomaga (roʻyxat raqami 1751, 2007-yil 26-dekabr) (Oʻzbekiston Respublikasi qonun hujjatlari toʻplami, 2007-yil, 52-son, 542-modda) ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 4-bandning birinchi xatboshisidan va 1-ilovadan “sotish” degan soʻz chiqarib tashlansin. 2. 9, 12 va 13-bandlardan “va sotish” degan soʻzlar chiqarib tashlansin. 3. 10-bandning beshinchi xatboshisidagi va 11-banddagi “oʻtkazish va sotishga” degan soʻzlar “oʻtkazishga” degan soʻz bilan almashtirilsin. 4. Ushbu oʻzgartirishlar Oʻzbekiston Respublikasi Milliy xavfsizlik xizmati, Mudofaa vazirligi, Monopoliyadan chiqarish va raqobatni rivojlantirish davlat qoʻmitasi hamda Oʻzbekiston standartlashtirish, metrologiya va sertifikatlashtirish agentligi bilan kelishilgan.
ShIFOKOR RETSEPTISIZ SOTILADIGAN DORI VOSITALARINING ROʻYXATINI TASDIQLASh TOʻGʻRISIDA
(order, 2013-08-05)

Oʻzbekiston Respublikasining “Dori vositalari va farmatsevtika faoliyati toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1997-y., 4-5-son, 120-modda) hamda Oʻzbekiston Respublikasi Vazirlar Mahkamasining 1994-yil 6-avgustdagi 404-son “Respublikada dori-darmonlar va tibbiy buyumlar bilan taʼminlashni va ularni taqsimlashni yaxshilashga doir kechiktirib boʻlmaydigan chora-tadbirlar toʻgʻrisida”gi qaroriga muvofiq buyuraman: 1. Shifokor retseptisiz sotiladigan dori vositalarining roʻyxati ilovaga muvofiq tasdiqlansin. 2. Oʻzbekiston Respublikasi sogʻliqni saqlash vazirining 2011-yil 1-iyundagi 156-son “Shifokor retseptisiz sotiladigan dori vositalarining roʻyxatini tasdiqlash toʻgʻrisida”gi buyrugʻi (roʻyxat raqami 2237, 2011-yil 10-iyun) (Oʻzbekiston Respublikasi qonun hujjatlari toʻplami, 2011-y., 24-son, 253-modda) oʻz kuchini yoʻqotgan deb hisoblansin. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
IKKINChI JAHON URUShI QATNAShChILARINI RAGʻBATLANTIRISh TOʻGʻRISIDA
(decree, 2021-04-30)

9-may umumxalq bayrami — Xotira va qadrlash kuni oʻtkazilishi, shuningdek 1941—1945-yillardagi Ikkinchi jahon urushida fashizm ustidan qozonilgan Gʻalabaning 67 yilligi nishonlanishi munosabati bilan hamda urush qatnashchilari va nogironlarini moddiy ragʻbatlantirish maqsadida: 1. Ikkinchi jahon urushi qatnashchilari va nogironlariga 400 000 (toʻrt yuz ming) soʻm miqdorida bir martalik pul mukofoti belgilansin. 2. Mazkur Farmonni bajarish bilan bogʻliq sarf-xarajatlar respublika budjeti mablagʻlari hisobidan amalga oshirilsin. 3. Oʻzbekiston Respublikasi Moliya vazirligi, Mehnat va aholini ijtimoiy muhofaza qilish vazirligi, Mudofaa vazirligi, Ichki ishlar vazirligi, Milliy xavfsizlik xizmati va Markaziy banki Ikkinchi jahon urushi qatnashchilari va nogironlariga ushbu pul mukofotining tantanali va bayramona vaziyatda topshirilishini taʼminlasin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Madaniyat va sport ishlari vazirligi, Mudofaa vazirligi, Ichki ishlar vazirligi, Badiiy akademiya, Xotin-qizlar qoʻmitasi, Respublika Maʼnaviyat targʻibot markazi, “Nuroniy” va “Mahalla” jamgʻarmalari, boshqa jamoat tashkilotlari bilan birgalikda Vatanimiz ozodligi va shaʼnu sharafi himoyachilariga bagʻishlangan maxsus uchrashuvlar va maʼrifiy-badiiy kechalar oʻtkazsin. 5. Ushbu Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI QUROLLI KUChLARINING HARBIY XIZMATChILARIGA TURAR JOYNI IJARAGA OLGANLIK (IJARADA TURGANLIK) UChUN HAR OYLIK PUL KOMPENSATSIYASI TOʻLASh TARTIBI TOʻGʻRISIDAGI NIZOMGA QOʻShIMChA KIRITISh HAQIDA
(resolution, 2012-04-17)

Oʻzbekiston Respublikasining Uy-joy kodeksiga va Fuqarolik kodeksiga muvofiq Vazirlar Mahkamasi qaror qiladi: 1. Vazirlar Mahkamasining 2005-yil 25-iyuldagi 169-son qarori (Oʻzbekiston Respublikasi QT, 2005-y., 6-7-son, 37-modda) bilan tasdiqlangan Oʻzbekiston Respublikasi Qurolli Kuchlarining harbiy xizmatchilariga turar joyni ijaraga olganlik (ijarada turganlik) uchun har oylik pul kompensatsiyasi toʻlash tartibi toʻgʻrisidagi nizomning 3-bandiga quyidagi mazmundagi xatboshi qoʻshilsin: “turar joyni ijaraga olganlik (ijara) shartnomasining notarial tasdiqlangan nusxasi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OILALARNING IJTIMOIY-MAIShIY ShAROITLARINI YaXShILAShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Mustahkam oila yili” Davlat dasturi toʻgʻrisida” 2012-yil 27-fevraldagi PQ-1717-son qaroriga muvofiq, mahalliy maishiy texnika ishlab chiqarishning ishlab turgan quvvatlarini kengaytirishga, oilalarga uzoq muddat foydalaniladigan tovarlarni isteʼmol krediti sifatida berishga va jamoa boʻlib foydalaniladigan kirxonalar tashkil etish yoʻli bilan xotin-qizlar mehnatining ijtimoiy-maishiy sharoitlarini yaxshilashga yoʻnaltirilgan chora-tadbirlar kompleksini amalga oshirish maqsadida Vazirlar Mahkamasi qaror qiladi: 1. Quyidagilar: 2012 — 2014-yillarda mahalliy ishlab chiqaruvchilar tomonidan elektr-maishiy texnika ishlab chiqarishning prognoz parametrlari 1-ilovaga muvofiq; 2012-yilda qurilayotgan yakka tartibdagi uy-joy qurilishi mavzelarida jamoa boʻlib foydalaniladigan kirxonalar tashkil etishning maqsadli parametrlari 2-ilovaga muvofiq tasdiqlansin. 2. Oʻzbekiston Respublikasi Markaziy banki tomonidan ishlab chiqilgan 2012 — 2014-yillarda elektr-maishiy texnika tovarlari sotib olish uchun aholiga ajratiladigan isteʼmol kreditlarining prognoz parametrlari 3-ilovaga muvofiq maqullansin. 3. “Oʻzeltexsanoat” uyushmasi, Fargʻona, Samarqand viloyatlari va Toshkent shahri hokimliklari ushbu qarorga 1-ilovada koʻrsatilgan korxonalar va tashkilotlar, shuningdek boshqa manfaatdor vazirliklar va idoralar bilan birgalikda 2012 — 2014-yillarda elektr-maishiy texnika ishlab chiqarishning tasdiqlangan prognoz parametrlarini bajarishga yoʻnaltirilgan chora-tadbirlar kompleksini ikki hafta muddatda ishlab chiqsinlar va Oʻzbekiston Respublikasi Iqtisodiyot vazirligi bilan kelishgan holda tasdiqlasinlar. 4. Belgilansinki, nazarda tutilgan parametrlarga muvofiq jamoa boʻlib foydalaniladigan kirxonalar qurish, ularni rekonstruksiya qilish va jihozlash tadbirkorlik subyektlarining oʻz mablagʻlari, shuningdek tijorat banklari va boshqa moliyaviy tashkilotlarning kreditlari hisobiga amalga oshiriladi. 5. Qoraqalpogʻiston Respublikasi Vazirlar Kengashi, viloyatlar hokimliklari bir oy muddatda: aholi punktlari boʻyicha qurilayotgan yakka tartibdagi uy-joy qurilishi mavzelarida tashkil etiladigan jamoa boʻlib foydalaniladigan kirxonalarning manzilli roʻyxatlarini; kir yuvish xizmatlari koʻrsatishni tashkil etish uchun zarur boʻlgan kir yuvadigan mashina-avtomatlar va boshqa texnologik asbob-uskunalarni xarid qilish uchun tashkiliy masalalar hal etilishini va tadbirkorlik subyektlariga kreditlar berilishini nazarda tutuvchi jamoa boʻlib foydalaniladigan kirxonalar tashkil etishning tasdiqlangan parametrlarini amalga oshirish boʻyicha tadbirlar kompleksini ishlab chiqsinlar va tasdiqlasinlar. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari A.N. Aripov va U.U. Rozuqulov zimmasiga yuklansin.